**GUVERNUL REPUBLICA MOLDOVA**

**HOTĂRÎRE Nr. \_\_\_\_\_**

**din \_\_\_\_\_\_\_\_\_\_\_ 2017**

**cu privire la crearea Inspectoratului pentru Protecția Mediului**

În temeiul prevederilor art. XXIII pct. 36 şi art. XXVII alineatul (4) liniuţa a doua din Legea nr. 230 din 23 septembrie 2016 pentru modificarea și completarea unor acte legislative (Monitorul Oficial al Republicii Moldova, 2016, nr.369–378, art.755), în vederea optimizării autorităţilor cu funcţii de control şi supraveghere în domeniul protecției mediului și resurselor naturale, Guvernul HOTĂRĂŞTE:

1. Se acceptă propunerea Ministerului Mediului privind crearea Inspectoratului pentru Protecția Mediului, în subordinea Ministerului Mediului, în baza reorganizării Inspectoratului Ecologic de Stat, prin fuziune (absorbție) a Serviciului Piscicol.
2. Inspectoratul pentru Protecția Mediului în calitate de succesor de drepturi și obligații ale Inspectoratului Ecologic de Stat și Serviciului Piscicol va prelua funcţiile şi personalul acestora.
3. Patrimoniul şi bugetul pentru anul 2017 ale Inspectoratului Ecologic de Stat și Serviciului Piscicol se transmit Inspectoratului pentru Protecția Mediului.
4. Personalul angajat al Inspectoratului Ecologic de Stat și Serviciului Piscicol este transferat în Inspectoratul pentru Protecția Mediului, cu respectarea prevederilor legislaţiei muncii.
5. Din statele de personal aprobate ale Agentiei pentru Geologie si Resurse Minerale, 5 unităţi de personal din contul funcţiilor de control a resurselor minerale şi bugetul pentru anul 2017 stabilit pentru acestea se transmit Inspectoratului pentru Protecția Mediului. Personalul angajat în funcţiile transmise se transferă în Inspectoratul pentru Protecția Mediului, conform prevederilor legislaţiei muncii.
6. Ministerul Mediului, împreună cu Inspectoratului Ecologic de Stat și Serviciului Piscicol:
	1. în termen de până la 5 zile lucrătoare de la publicarea prezentei hotărâri, vor crea comisia de reorganizare a instituţiilor nominalizate şi vor asigura organizarea şi desfăşurarea primei ședințe a comisiei;
7. în termen de până la 2 luni şi 7 zile de la publicarea prezentei hotărâri:

a) vor asigura, prin intermediul comisiei de reorganizare, absorbţia Serviciului Piscicol în modul stabilit de legislaţie şi transmiterea patrimoniului acestuia Inspectoratului pentru Protecția Mediului, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31 decembrie 2015 (Monitorul Oficial al Republicii Moldova, 2016, nr. 1, art. 2), cu modificările şi completările ulterioare;

b) vor asigura crearea structurii interne a Inspectoratului pentru Protecția Mediului, astfel încât în structura Inspectoratului să fie create:

consiliul de soluționare a disputelor, conform prevederilor art. 30 alin. (5) din Legea nr. 131 din 8 iunie 2012 privind controlul de stat asupra activităţii de întreprinzător;

subdiviziunile pentru siguranţa ocupaţionalăși subdiviziuni pentru analiza şi evaluarea riscurilor, şi de planificare a controalelor;

c) vor propune Guvernului spre aprobare:

Regulamentul privind organizarea şi funcţionarea Inspectoratului pentru Protecția Mediului, precum şi modificările la celelalte acte normative care reglementează activitatea Inspectoratului Ecologic de Stat și Serviciului Piscicol;

structura şi efectivul-limită ale Inspectoratului pentru Protecția Mediului.

1. În termen de 10 zile lucrătoare de la aprobarea efectivului-limită al Agenţiei pentru Supravghere Tehnică, conducătorul acesteia va aproba statele de personal.
2. Imediat după publicarea prezentei hotărâri, dar nu mai târziu de 5 zile lucrătoare, conducătorii Inspectoratului Ecologic de Stat și Serviciului Piscicol vor preaviza personalul instituţiilor cu privire la reorganizarea instituţiilor şi, după caz, transferul acestora în cadrul Inspectoratului pentru Protecția Mediului, conform prevederilor legislaţiei muncii.

Disponibilizarea salariaţilor care refuză transferul în cadrul Inspectoratului pentru Protecția Mediului se va efectua în conformitate cu legislaţia muncii în vigoare.

1. Cheltuielile pentru realizarea hotărîrii în cauză vor fi efectuate din contul și în limita alocațiilor bugetare aprobate în bugetul de stat pentru anul 2017.
2. Agenţia Relaţii Funciare şi Cadastru va opera modificările necesare în documentele cadastrale, la cererea titularului de drept, în conformitate cu prevederile prezentei hotărâri.
3. Hotărârea Guvernului nr. 847 din 18 decembrie 2009 „Pentru aprobarea Regulamentului privind organizarea şi funcţionarea Ministerului Mediului, structurii şi efectivului-limită ale aparatului central al acestuia” (Monitorul Oficial al Republicii Moldova, 2009, nr.180-190, art. 925), cu modificările şi completările ulterioare, se modifică după cum urmează:

din anexa nr.3, punctul 1) poziţia „Inspectoratul Ecologic de Stat” și poziția „Serviciul Piscicol” se abrogă;

anexa nr.3 se completează cu poziția „Inspectoratul pentru Protecția Mediului”.

1. Controlul asupra executării prezentei hotărîri se pune în sarcina ministrului mediului.

1. Prezenta hotărâre intră în vigoare la data publicării.

**PRIM-MINISTRU Pavel FILIP**

**Contrasemnează:**

**Ministrul mediului Valeriu MUNTEANU**